Knisja ta’ Santa Katarina, iż-Żurrieq

Il-Knisja Arċipretali ta' Santa Katarina hija knisja parrokkjali Kattolika Rumana fiż-Żurrieq, Malta.

 Storja 
Il-knisja parrokkjali oriġinali taż-Żurrieq tissemma għall-ewwel darba f'Ħal Millieri, dedikata l-Marija Annunzjata, fl-1436 mill-Isqof Senatore de Mello li ġie kkummissjonat biex jagħmel inventarju tal-knejjes parrokkjali f’Malta. Meta wieħed iqis iż-żieda fil-popolazzjoni tar-raħal, fl-1630 il-kappillan ta’ dak iż-żmien, Antonio Demos, beda jippjana għall-bini ta’ knisja ġdida fejn tinsab illum. Il-bini beda fl-1632-1633 taħt id-direzzjoni tar-Reverendu Matteolo Saliba, li kien ukoll il-perit tal-knisja l-ġdida. Il-knisja tlestiet fl-1658 wara 25 sena. 

Il-knisja hija mniżżla fl-Inventarju Nazzjonali tal-Proprjetà Kulturali tal-Gżejjer Maltin.

 Xogħlijiet ta' l-arti 
xellug|daqsminuri|Intern tal-knisja ta' Santa Katarina - Żurrieq

Il-knisja tinkludi numru ta’ pitturi ta’ Mattia Preti. Dawn jinkludu l-Martirju ta’ San Stiefnu, il-Martirju ta’ Sant’Andrija, il-Martirju ta’ Santa Katarina ta’ Lixandra, Missier Etern, iż-Żjara tal-Verġni lil Santa Eliżabetta, San Rokku, San Blas, San Duminku, San Nikola ta’ Tolentino u tal-Madonna tal-Grazzji. Il-Knisja tinkludi wkoll pittura tal-Madonna tal-Karmnu ta’ Antonio Zammit inawgurata fl-1908. L-istatwa titulari ta’ Santa Katarina ta’ Lixandra, li tmur mill-1818, saret minn Marjanu Gerada. Statwa oħra hija dik tal-Madonna tal-Karmnu magħmula minn Salvu Psaila u lesta fl-1842.

 Referenzi